Fresh peppermint tea in mugs – buy images – StockFood
StockFood » Images » Image 11144021
Fresh peppermint tea in mugs
Honey Several Multiple Three Fresh Fruit Tea Food And Drink Drink Beverage Hot Hot Drink Wooden Spoon Wooden Spoons Herb Tea Herbal Tea Pattern Nobody No-One No One Herbage Herbal Classic Herbs Mint Peppermint Leaf Pepper Mint Leaf Peppermint Pepper Mint Mint Tea Peppermint Tea Pepper Mint Tea Tea Tea Mug Tea Mugs Tea cups Out Of Focus Soft Focus Blurred Blur Unfocused Lemon Wedge
Image ID: 11144021
Caption: Fresh peppermint tea in mugs Evan Moor Homeschool Workbooks - Christianbook.com
New! Daily Fundamental Workbook Series
Evan Moor Bundled Kits
$14.39 Retail: $20.99 Save 31% ($6.60) Lee Evans: Monsters – Solarmovie – Watch HD Movies and TV Online Free
Actors : Alastair Cunningham, Lee Evans Bevordering van private moedertaalonderrig deur hoofregter bekragtig – Solidariteit Beweging - Solidariteit Beweging
Die Solidariteit Beweging het vandag bevestig dat hy sy planne gaan versnel om opvoedkundige instellings met Afrikaans as voertaal vinniger uit te bou. Dit volg nadat dat die LUR vir Onderwys in Gauteng, Panyaza Lesufi, in die Nasionale Raad van Provinsies (NRP) kritiek gelewer het op ’n volbank van die appèlhof se uitspraak oor Afrikaans by Unisa. Hy het in dieselfde toespraak ook kritiek op Solidariteit se bestaande privaat instellings gelewer.
Volgens die voorsitter van die Solidariteit Beweging, Flip Buys, het die Konstitusionele Hof by monde van hoofregter, Mogoeng Mogoeng, in 2019 in sy uitspraak in die Stellenbosch-taalsaak ’n beroep op die gemeenskap gedoen om self private onderriginstellings ter bevordering van Afrikaans en ander inheemse tale te bou, ingevolge artikel 29(3) van die Grondwet. Hoofregter Mogoeng het selfs ’n beroep op korporatiewe welwillendheid gedoen om hulpbronne beskikbaar te maak om sodoende te help om privaat opleidingsinstellings vir Afrikaans en ander inheemse tale te befonds.
“Hoofregter Mogoeng se versoek dat gemeenskappe self instellings moet bou en dit met eie kapitaal moet finansier om taal te bevorder, is dus presies wat die Beweging, binne die raamwerk van die Grondwet, doen,” het Buys gesê. Hy het beklemtoon dat hoofregter Mogoeng se uitspraak voortbou op vele soortgelyke standpunte deur die Konstitusionele Hof ten gunste van Afrikaans en Afrikaanse instellings vir hoër onderwys.
Volgens Buys is dit ironies dat Lesufi tydens die debat van die NRP gemaan het dat daar nie ’n “super-taal” moet wees nie en dat alle tale gelyk moet wees, terwyl hy doelbewus en met ywer voortgaan om erkende inheemse tale te ondermyn sodat Engels as die enigste “super-taal” van onderrig by instellings voortbestaan. “Die Solidariteit Beweging, anders as die LUR, staan juis die beginsel van veeltaligheid voor en moedig dus ook enige gemeenskap aan om hulle taal deur onderriginstellings te bevorder. Die Beweging is voorts bereid om saam met enige gemeenskap te werk om dít te verwesenlik,” het Buys gesê.
Hy het ook beklemtoon dat die Beweging se opleidingsinstellings ten doel het om wêreldklas in Afrikaans te wees. “Die doel is nie om ander uit te sluit of om Afrikaanse studente te isoleer nie, maar juis om die Afrikaanse ruimtes te skep wat dit vir jongmense moontlik sal maak om saam in Suid-Afrika te bly tot voordeel van die land en al sy mense. Die doel is ook nie om uitsluitend te wees nie, maar juis om te verseker dat Afrikaans as akademiese taal én Afrikaanse studente ingesluit is. Hierdie instellings is ook oop vir enige anderstalige student wat in Afrikaans wil studeer.
Die internasionale reg en die Grondwet se vertrekpunt is dat taal- en kultuurgemeenskappe die reg op bestaan en voortbestaan het, en dat hulle instellings mag hê om hulle taal en kultuur na die volgende geslag oor te dra. Enige poging om hulle hierdie reg te ontsê, is ’n totalitêre poging om daardie gemeenskappe te vernietig. Daarom is die Solidariteit Beweging se opvoedkundige instellings deel van ons strategie om die kulturele infrastruktuur te bou wat nodig is om dit vir Afrikaners en Afrikaanssprekendes moontlik te maak om vry, veilig en voorspoedig in Suid-Afrika te bly. Die Grondwet se uitgangspunt is juis eenheid in verskeidenheid, en daarom sal pogings om eenvormigheid af te dwing of om minderhede by die meerderheid in te lyf, met alle mag teengestaan word.
“Demokrasie sonder kulturele vryheid, is net vryheid vir die demografiese meerderheid en dus ondemokraties. Daarom mag aktivistiese politici, wat die multikulturele werklikheid van die land met ’n monokulturele ideologie probeer omskep na hulle politieke beeld, nie toegelaat word om ter wille van goedkoop publisiteit ’n heksejag teen Afrikaans en sy sprekers te voer nie. Dis ’n deursigtige poging om die aandag van die groter onderwyskrisisse in die land af te lei, waaraan mnr. Lesufi ’n groot aandeel het,” het Buys gesê.
“Ons bly trots op Afrikaans wat volgens kenners soos Prof Mahmood Mamdani van Uganda die mees suksesvolle dekoloniseringsprojek op die Afrika kontinent was,” het Buys gesê.